বাজার পর্যবেক্ষণে দেখা যায়, আগের বছরের চেয়ে এবার বেশি লভ্যাংশ ঘোষণা করায় কিছুদিন ধরে বহুজাতিক কোম্পানির শেয়ারদর অস্বাভাবিক হারে বেড়েছে। প্রাতিষ্ঠানিক ও বিদেশী বিনিয়োগকারীর আগ্রহের কারণে গত এক বছরে এসব শেয়ারের অধিকাংশের দর দু-তিন গুণ পর্যন্ত বেড়েছে। এদিকে চাহিদা বাড়তে থাকায় এরই মধ্যে বহুজাতিক কোম্পানিগুলোর শেয়ার যৌক্তিক মূল্যের চেয়ে বেশি দরে কেনাবেচা হয়েছে। এ অবস্থায় বিদেশী বিনিয়োগকারীরা দেশীয় মৌলভিত্তির কোম্পানির দিকে ঝুঁকছেন।